এর আগে বৃহস্পতিবার একাদশ জাতীয় সংসদ নির্বাচনের তারিখ নির্ধারণে বেলা ১১টায় কমিশনের সভা বসে। সাড়ে ১২টা পর্যন্ত চলে এই সভা। সভায় প্রধান নির্বাচন কমিশনার ছাড়াও কমিশনার মাহবুব তালুকদার, মোঃ রফিকুল ইসলাম, কবিতা খানম এবং শাহাদত হোসেন চৌধুরী, ইসি সচিব মোঃ হেলালুদ্দিন আহমদ উপস্থিত ছিলেন। দুপুরে কমিশন সভা শেষে নির্বাচন কমিশনার শাহাদত হোসেন বলেন, সব কিছু ঠিকঠাক, এখন শুধু অপেক্ষা। ওই বৈঠক শেষে বেলা সাড়ে ১২টার দিকে বিটিভি, বেতারের কর্মীরা সিইসির ভাষণ রেকর্ড করার জন্য তার কক্ষে প্রবেশ করেন। সন্ধ্যায় ভাষণে তিনি এই তফসিল ঘোষণা করেন।